stanford-oval/wikipedia huggingface dataset:
James Horner

| James Horner |
| --- | --- |

Henkilötiedot
Syntynyt: 14. elokuuta 1953 Los Angeles, Kalifornia, Yhdysvallat
Kuollut: 22. kesäkuuta 2015 (61 vuotta) Los Padresin kansallispuisto, Kalifornia, Yhdysvallat
Ammatti:  säveltäjä
Muusikko
Aktiivisena:  1978–2015
Tyylilajit:  elokuvamusiikki 
Merkittävät teokset:  The Amazing Spider-Man Apollo 13 Avatar Braveheart – taipumaton Titanic
Levy-yhtiöt:  MCA Records 
Aiheesta muualla
www.jameshorner.de ja jameshorner-filmmusic.com
  [ Muokkaa Wikidatassa ] [ ohje ]  
James Roy Horner (14. elokuuta 1953 Los Angeles, Kalifornia – 22. kesäkuuta 2015) oli yhdysvaltalainen elokuvamusiikin säveltäjä.
Horner opiskeli Lontoon Royal College of Musicissa, Etelä-Kalifornian yliopistossa ja Kalifornian yliopistossa. Hän aloitti elokuvasäveltäjänä ohjaaja-tuottaja Roger Cormanin B-tuotannoissa. Tämän jälkeen hän sävelsi musiikkia ja soundtrackejä useisiin tunnettuihin elokuviin, kuten Gorkin puisto, 48 tuntia, Star Trek II: Khanin viha, Aliens – paluu, Unelmien kenttä, Braveheart – taipumaton ja Apollo 13.
Hornerin kuuluisin luomus on musiikki James Cameronin ohjaamaan vuoden 1997 menestyselokuvaan Titanic, joka sai Oscar-palkinnon sekä parhaasta musiikista että parhaasta laulusta (Céline Dionin esittämä tunnuskappale ”My Heart Will Go On”). Titanicin elokuvamusiikki toi Hornerille myös kolme Grammy-palkintoa ja kaksi Golden Globe -palkintoa. Soundtrack-levytystä myytiin maailmanlaajuisesti yli 24 miljoonaa kappaletta.
Horner kuoli 61-vuotiaana syöksyttyään maahan yksityiskoneellaan Los Padresin kansallispuistossa Santa Barbaran lähistöllä Kaliforniassa 22. kesäkuuta 2015.
Hornerilla oli tapana lainata elokuvamusiikkiinsa melodioita tunnetuista klassisen musiikin teoksista sekä kierrättää samoja musiikillisia teemoja useissa elokuvissa, mistä häntä toisinaan arvosteltiin. Tunnetuin esimerkki on niin sanottu ”Hornerin vaarateema” (Horner’s danger theme), lähestyvää uhkaa kuvaava muutaman sävelen mittainen melodia, jota hän käytti kymmenissä elokuvissa.
Hornerin elokuvamusiikki

| --- | --- |
 Vaarojen planeetta (Battle Beyond the Stars, 1980)  Kuristava kauhu (The Hand, 1981)  Wolfen (1981)  Star Trek II: Khanin viha (Star Trek II: The Wrath of Khan, 1982)  48 tuntia (48 Hours, 1982)  Gorkin puisto (Gorky Park, 1983)  Krull ja näkymätön vihollinen (Krull, 1983)  Brainstorm – aivomyrsky (Brainstorm, 1983)  Star Trek III: Spockin paluu (Star Trek III: The Search for Spock, 1984)  Cocoon – nuoruudenlähde (Cocoon, 1985)  Commando (1985)  Captain EO (lyhytelokuva, 1986)  Ruusun nimi (Der Name der Rose, 1986)  Fievel matkalla Amerikkaan (An American Tail, 1986)  Aliens – paluu (Aliens, 1986)  Willow – suuri seikkailu (Willow, 1988)  Maa aikojen alussa (The Land Before Time, 1988)  Paluu nuoruudenlähteelle (Cocoon: The Return, 1988)  Kulti, kutistin kakarat (Honey, I Shrunk the Kids, 1989)  Unelmien kenttä (Field of Dreams, 1989)  Glory (1989)  Rakastan sinut kuoliaaksi (I Love You to Death, 1990)  Toiset 48 tuntia (Another 48 Hours, 1990)  Fievel matkalla villiin länteen (An American Tail: Fievel Goes West, 1991)  Rocketeer (The Rocketeer, 1991)  Ukkossydän (Thunderheart, 1992)  Näkymätön vihollinen (Patriot Games, 1992)  Sneakers (1992)  Dinot New Yorkissa (We’re Back! A Dinosaur’s Story, 1993)  Oikeat siirrot (Searching for Bobby Fischer, 1993)  Kasvoton mies (The Man Without a Face, 1993)  Tapahtuipa kerran metsässä (Once Upon a Forest, 1993)  Swing Kids – Rytmin kapinalliset (Swing Kids, 1993)  Pelikaanimuistio (The Pelican Brief, 1993)  Riku kirjamaassa (The Pagemaster, 1994)  Intohimon tuulet (Legends of the Fall, 1994)  Isku Kolumbiaan (Clear and Present Danger, 1994)  Balto (1995)  Casper (1995) :  Braveheart – taipumaton (Braveheart, 1995)  Apollo 13 (1995)  Jumanji (1995)  Jade (1995)  Ystävyyden hetket (The Spitfire Grill, 1996)  Ransom – lunnaat (Ransom, 1996)  Tulikokeessa (Courage Under Fire, 1996)  Pahan oma (The Devil’s Own, 1997)  Titanic (1997)  Deep Impact (1998)  Zorron naamio (The Mask of Zorro, 1998)  Kaverini, mahtava Joe (Mighty Joe Young, 1998)  Robotin elämää (Bicentennial Man, 1999)  Meren raivo (The Perfect Storm, 2000)  The Grinch (2000)  Vihollinen porteilla (Enemy at the Gates, 2001)  Iris (2001)  Kaunis mieli (A Beautiful Mind, 2001)  Windtalkers (2002)  Yli rajojen (Beyond Borders, 2003)  Kadoksissa (The Missing, 2003)  Hiekan ja sumun talo (House of Sand and Fog, 2003)  Troija (Troy, 2004)  Unohdetut (The Forgotten, 2004)  Ilopilleri (The Chumscrubber, 2005)  Flightplan (2005)  Zorron legenda (The Legend of Zorro, 2005)  The New World (2005)  Kaikki kuninkaan miehet (All the King’s Men, 2006)  Apocalypto (2006)  Viimeinen uhri (The Life Before Her Eyes, 2007)  Spiderwickin kronikat (The Spiderwick Chronicles, 2008)  Poika raidallisessa pyjamassa (Boy in the Striped Pyjamas, 2008)  Avatar (2009)  Karate Kid (The Karate Kid, 2010)  Black Gold (2011)  Cristiada (2012)  The Amazing Spider-Man (2012)  Wolf Totem (2015)  Southpaw (2015)
Aiheesta muualla

James Horner Elonetissä.
James Horner Internet Movie Databasessa. (englanniksi)
James Hornerin muistokirjoitus Helsingin Sanomissa (Internet Archive)
Illi

Illi voi tarkoittaa seuraavia:
Sukunimi

Elias Illi (1835–1880), valtiopäivämies
Esa Illi (s. 1962), elokuvaohjaaja ja käsikirjoittaja
Esko Illi (s. 1945), vara-amiraali
Kristiina Illi, yritysjohtaja
Etunimi tai kutsumanimi

Illi Broman, muusikko
Illi, Aleksi Sariolan esiintyjänimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Illi”, voi hakea sivunnimihaulla, laajalla sivunnimihaulla tai tekstihaulla.
Japurá

| Japurá |
| --- | --- |
 Japura korostettuna Amazonin alueen kartassa.
Laskupaikka:  Amazon
Maat:  Kolumbia, Brasilia
Pituus:  2 400 km
Japurá on yksi Amazonin suurimmista sivujoista. Sen lähteet ovat Andeilla Kolumbian lounaisosassa, missä se tunnetaan myös nimellä Caquetá. Kolumbiasta joki jatkaa matkaansa Brasilian puolelle, missä sitä kutsutaan Japuráksi tai Yapuráksi. Kokonaispituus vaihtelee vuodenaikojen mukaan suunnilleen 2 400 ja 2 800 kilometrin välillä.[lähde? ] Japurá yhtyy Amazonin päävirtaan monien pienten haarojen kautta.
Joki on vaikeakulkuisella alueella tärkeä kulku- ja kuljetusväylä.[lähde? ]
Aiheesta muualla

Kuvia tai muita tiedostoja aiheesta Japurá Wikimedia Commonsissa
Humala on jumala

| Humala on jumala Clifters |
| --- | --- | --- |

Studioalbumin tiedot
 Julkaistu: 1990
 Kesto: 37.21
 Levy-yhtiö: One Inch Rock
Cliftersin muut julkaisut
| Sexi on in 1989 | Humala on jumala 1990 | Sormus 1991 |
Humala on jumala on Cliftersin vuonna 1990 julkaistu albumi. Kaikki albumin kappaleet ovat suomenkielisiä versioita englanninkielisen rockin klassikoista. Kaikki kappaleet on sanoittanut Jaana Rinne.
Kappaleet

Kreivi – 2.50  (Baby, Now That I've Found You - The Foundations)
Hanoi Rocks (ne jäi kroonikoks) – 2.28  (It's in His Kiss - Betty Everett)
Mä polvistun – 3.28  (Knock on Wood - Eddie Floyd)
Hullunrohkee – 2.48  (Please Mister Postman - The Marvelettes)
Mutsi mystinen – 2.50  (Judy in Disguise - John Fred & his Playboy Band)
Lihakoukku – 3.01  (You Really Got a Hold on Me - The Miracles)
Peace & love – 3.23  (Dock of the Bay - Otis Redding)
Ihmeiden Madonna – 3.04  (Build Me Up Buttercup - The Foundations)
Makuuvaunussa – 2.49  (Dancing in the Street - Martha And The Vandellas)
Hallelujaa – 2.54  (Harlem Shuffle - Bob & Earl)
Janoinen suu – 2.48  (Baby It's You -  The Shirelles)
Miss Q – 4.51  (Miss You - Rolling Stones)
Jar-Sale

| Jar-Sale (Яр-Сале) |
| --- | --- |
 vaakuna
 Jamalin Nenetsian sijainti Venäjällä, alla kaupungin sijainti alueella
 Jar-Sale
 Koordinaatit: 66.85958°N, 70.84371°E 
Valtio:  Venäjä
Piirikunta:  Jamalin Nenetsia
Piiri:  Jamalin piiri
Perustettu:  1927
Väkiluku (2010):  6 486
Postinumero:  629700
Suuntanumero(t):  +7 34996
 
 yar-sale.ru 
 Kunnallispiirin keskuskylän kotisivut (venäjäksi) 
Infobox OKVirheellinen NIMI-arvo: 
Poronhoitajien päivän humua Jar-Salessa (2015).
Jar-Sale (ven. Яр-Сале) on Jamalin kunnallispiirin hallintokeskuksena toimiva kylä (selo) Jamalin Nenetsian autonomisen piirikunnan Jamalin niemimaalla sijaitsevassa kunnallispiirissä Luoteis-Siperiassa, Obinlahden rannalla. Jar-Sale sijaitsee linnuntietä 192 kilometriä Jamalin Nenetsian pääkaupunki Salehardin koillispuolella.
Vuoden 2010 väestönlaskennan mukaan Jar-Salessa asui 6 486 henkeä ja koko kunnallispiirissä 16 310. Väkiluku on ollut vahvassa kasvussa, sillä vuonna 1989 kylän väestöksi kirjattiin 3 753 asukasta.
Aiheesta muualla

Kuvia tai muita tiedostoja aiheesta Jar-Sale Wikimedia Commonsissa
Jamalin piirin kotisivut (Arkistoitu – Internet Archive) (venäjäksi) (mo-yamal.ru)
Jar-Salessa sijaitseva Jamalin piirikunnan museo (Venäjän museoiden luettelon mukaan) (venäjäksi) (museum.ru)
Valokuvia Jar-Salesta  (planeta.com) (venäjäksi)
Honey B and the T-Bones

| Honey B & T-Bones |
| --- | --- |
 Honey B & T-Bones from l to r: Pekka Rajamäki, J Sees Steinway, Esa Kuloniemi, Aija Puurtinen. Photo by Jerry Hellström.
Tiedot
Toiminnassa:  1982– 
Tyylilaji:  blues rock,
Kotipaikka:  Suomi
Laulukieli:  englanti
Jäsenet:  Aija Puurtinen, basso, laulu   Esa Kuloniemi, kitara, laulu   Pekka Rajamäki, basso, laulu Mooses Kuloniemi, rummut ja laulu
Aiheesta muualla
Kotisivut
Infobox OKNimi-testi OK: 
Honey B & T-Bones on 1980-alussa syntynyt suomalainen rock-trio. Yhtye aloitti uransa blues- ja rhythm & blues -yhtyeenä, mutta bluesvaikutteet vähenivät yhtyeen musiikissa 1990-luvun puolivälin jälkeen. Yhtyeen keulakuva on basisti-laulaja Aija Puurtinen. Kitaristina toimii hänen aviomiehensä, myös toimittajana tunnettu Esa Kuloniemi. Vuosina 2007–2010 Puurtinen ja Kuloniemi soittivat Tuomari Nurmion kanssa nimellä Tuomari Nurmio ja Hunajaluut. Kokoonpanossa soitti rumpuja ensin Jaska Lukkarinen ja sitten Make Hillilä. Yhtye on ollut vuodesta 2012 saakka kvartettimuotoinen.
Jäsenet > Nykyiset jäsenet

Aija Puurtinen – laulu, koskettimet
Esa Kuloniemi – kitara, laulu
Mooses Kuloniemi – rummut, laulu
Pekka Rajamäki – basso, laulu
Jäsenet > Entiset jäsenet

J Sees Steinway Salonen – rummut, laulu
Ismo Puurtinen – rummut (1982–1993)
Pimme Korhonen – rummut – 1993–1994
Okko Laru – rummut (1994–1995)
Jari "Kepa" Kettunen – rummut (1995–2000)
Toni Porthén – rummut (2000–2002)
Juha Litmanen – rummut (2003–2007)
Jaska Lukkarinen – rummut (2007–2014)
Abdissa "Mamba" Assefa – lyömäsoittimet (2012–2014)
Jaakko Kämäräinen – basso (2014– 2015)
Diskografia > Studioalbumit

Anytime (1985,  Parlophone)
Help Me (1986,  Parlophone)
Queen Bee (1987,  Parlophone)
99 (1988,  Amulet)
On the Loose (1990,  Sundance)
Shake Your Shimmy (1992,  Sundance)
Supernatural (1995,  Bluelight Records)
Psychophysical (1997,  Wunderbar)
Now & Eternity (2000,  Raja)
Terrifying Stories from T-Bone Town (2005,  Bluelight)
Alien Blues (2009,  Sound of Finland)
Walking Witness (2011,  Sound of Finland)
Time Was (2016,  Tuohi Records)
Buzzing! 40th Anniversary Album (2022, Kennosto Records)
Buzzing! Vol. 2 (2022, Kennosto Records)
Diskografia > Livealbumit

Live! Vol. 1 (2007)
Alive in Helsinki (2012)
Diskografia > Kokoelma-albumit

Go-Go Shoes – The Story of Honey B. & T-Bones 1982–2002 (2002,  Parlophone)
EMI Years 1985–1987 (2012,  Parlophone)
Kirjallisuutta

Kuloniemi, Esa: Go-Go Shoes: Honey B. & T-Bonesin tarina 1982–2002. Like, 2002.
Aiheesta muualla

Kuvia tai muita tiedostoja aiheesta Honey B and the T-Bones Wikimedia Commonsissa
Viralliset kotisivut.
Historiaa ja kuvia. (Arkistoitu – Internet Archive)
Honey B & T-Bones live at M1 Studio Yle http://areena.yle.fi/1-2548844
Myspace.
Ylen Elävä arkisto: Honey B & T-Bones lauteilla.
Esa Kuloniemi ja Aija Puurtinen vuonna 1988.
James Houghton

Houghton ja Kim Lankford televisiosarjassa Knots Landing.
James ”Jim” Houghton (s. 7. marraskuuta 1948 Los Angeles, Kalifornia) on yhdysvaltalainen näyttelijä ja käsikirjoittaja.
Houghton oli CBS:n saippuaoopperan Tunteita ja tuoksuja näyttelijäkaartin alkuperäisjäsen, ja hän esitti sarjassa Greg Fosteria. Hänen kaikkein merkittävin roolinsa oli Kenny Ward saippuaoopperassa Knots Landing, jossa hän näytteli vuodesta 1979 vuoteen 1983. Viime vuosina Houghtonista on tullut saippuaoopperoiden käsikirjoittaja; hän on kirjoittanut sekä Tunteita ja tuoksuja että Kauniita ja rohkeita.
Houghton on Twilight Zonen tuottaja Buck Houghtonin poika, ja hänen siskonsa Mona Houghton on myös televisiokäsikirjoittaja. James ja Mona avustivat kolmessa Knots Landingin jakson käsikirjoituksessa vuonna 1982.
Houghton on myös Warren Zevonin The Envoy -albumin kannessa.
Työt

Kauniit ja rohkeat (CBS)
Käsikirjoittaja (2006–2007)
Knots Landing (CBS)
Näyttelijä: esitti Kenny Wardia (1979–1983)
Käsikirjoittaja (1982, kolme jaksoa)
Colbyt (ABC)
Näyttelijä: esitti Cash Cassidya (1986–1987)
Tunteita ja tuoksuja (CBS)
Käsikirjoittaja (2006)
Näyttelijä: esitti Greg Fosteria (Alkuperäiskastin jäsen: 1973–1976)
Code R (CBS)
Näyttelijä: esitti Rick Wilsonia (1977)
Palkinnot ja ehdokkuudet

Daytime Emmy
Voitot (1992, 1997, 2000, 2006; Paras käsikirjoitustiimi; Tunteita ja tuoksuja)
Ehdokkuudet (1993, 1994, 1995, 1998, 1999, 2001, 2003, 2004 & 2005; Paras käsikirjoitus; Tunteita ja tuoksuja)
Writers Guild of America -palkinnot
Voitot (2002 & 2005; Tunteita ja tuoksuja)
Ehdokkuudet (1999 & 2001; Tunteita ja tuoksuja)
Aiheesta muualla

James Houghton Internet Movie Databasessa. (englanniksi)
James Houghton Elonetissä.
Herrasmiesaave

Herrasmiesaave (eng. Gentleman Ghost) oikealta nimeltään James Craddock on superroisto, joka esiintyy DC Comicsin sarjakuvissa. Robert Kanigherin ja Joe Kubertin luoma hahmo esiintyi ensimmäisen kerran Flash Comicsissa #88 lokakuussa 1947. Hahmo on tullut tunnetuksi Oikeuden Puolustajien vihollisena.
Taustaa

Alunperin Earth-Two maailmassa rikollinen nimeltä "Ghost" tapasi kahdesti Haukkamiehen ja Haukkatytön väittäen olevansa todellinen haamu. Haukkamies kieltäytyi uskomasta häntä, ja pariskunnan tutkimus näytti tukevan sitä, mutta alkuperäinen tarina jätti totuuden epäselväksi. Heidän seuraavassa kohtaamisessaan vahvistettiin, että oletettu haamu oli arkipäiväinen rikollinen nimeltä James Craddock, joka oli käyttänyt erityisiä temppuja ja vempaimia teeskennelläkseen haamua.
Post Crisis jatkuvuudessa James Craddock on englantilaisen herrasmiehen poika, joka hylkäsi sekä Jimin että hänen äitinsä ja pakotti heidät köyhyyteen. Craddockista varttui pahamaineinen valtatienmies ja rosvo, joka terrorisoi Englantia 1800-luvulla nimellä "Gentleman Jim" sen jälkeen, kun mustalainen ennusti, että hänestä tulisi valtatiemies. Hän kohtasi muiden valtatiemiesten haamut ja Dick Turpin jätti hänelle hevosen. Hän matkusti Yhdysvaltoihin ja tapaa asemiehet Nighthawkin ja Cinnamonin. Kuumapäinen Nighthawk lynkkasi Craddockin oletettuaan väärin, että tämä hyökkäsi Cinnamoniin seksuaalisesti, mutta Craddock jotenkin välttelee kuolemaa noustakseen jälleen henkiin haamuna.
Craddock, joka otti itselleen nimen Herrasmiesaave oppii, että hänen täytyy vaeltaa maan päällä, kunnes hänen tappajansa henki siirtyy seuraavalle olemassaolon tasolle. Nighthawk ja Cinnamon osoittautuvat muinaisen Egyptin kuninkaallisten prinssi Khufun ja Chay-Aran reinkarnaatioiksi: heidän sielunsa (johtuen altistumisesta thanagarian Nth metalliin) ei voi koskaan todella siirtyä eteenpäin. Molemmat heräävät lopulta henkiin Haukkamiehenä ja Haukkatyttönä, ja Herrasmiesaaveesta tulee heidän toistuva vihollisensa 1940-luvulla. Craddock on vuosikymmenten ajan uhannut muita sankareita, kuten Batmania, Atomia, Salamaa, Teinititaaneja, Max Mercurya ja Stargirlia, mutta kostonhimoinen aave palaa aina päävihollistensa, Haukkamiehen ja Haukkatytön luo, joskus vihollisena ja joskus ystävänä.
James Craddock on todellinen aave, jolla on paranormaalit voimat paljon tavallisia aaveita suuremmat. Itse asiassa hänen päänsä ulkonäkö oli esitetty kelluvana hattuna, monokkelina ja läpinäkyvänä kasvoina. Herrasmiesaaveena hänestä voi tulla aineeton kulkeakseen vaivattomasti kiinteiden materiaalien läpi, muuttua täysin näkymättömäksi ja kellua ilmassa. Hänellä on kyky teleportoida etäisyyksiä muutamassa huoneessa, tilojen yli tai muihin ulottuvuuksiin. Craddock voisi kutsua spektraalisia aseita (kuten piikivipistoolia) tai havaita psionisia energioita. Craddockin aavemaisen muodon vuoksi hän voi myös jäädyttää ihmiset kosketuksellaan. Hänen ennustetun herätyksensä aikoihin hän saa henkitaikaa. Tämän ansiosta hän voi kutsua epäkuolleita ja hallita niitä, kun hänen äitinsä haamu vietti vuosisatoja värvätäkseen niitä pojalleen. Herrasmiesaaveella on asiantuntemusta hevosurheilusta ja ampumataidosta. Hänen heikkoutensa ovat kuitenkin kuninkaalliset aateliset, neitsyet ja Nth Metal.
Maa 3 universumissa Herrasmiesaaveen sankarillinen vastine on Pinkerton Ghost, joka on Justice Society All-Starsin jäsen.
Muussa mediassa > Animaatio

Herrasmiesaave esiintyi The All-New Super Friends Hour sarjan jaksossa "Ghost", jossa häntä ääninäytteli Alan Oppenheimer.
Herrasmiesaave esiintyi Justice League Unlimited sarjassa, jossa häntä ääninäytteli Robin Atkin Downes. Sarjassa Herrasmiesaave oli Gorilla Groddin Salaisen Yhteisön jäsen.
Herrasmiesaave esiintyi Batman: The Brave and the Bold sarjassa, jossa häntä ääninäytteli Greg Ellis. Tämä versio on pahamaineinen valtatiemies 1800-luvun Lontoosta, joka yrittää saavuttaa kuolemattomuuden tarjoamalla kymmenen sielua demoni Asterothille vastineeksi, mutta Sherlock Holmes, Etrigan ja ajassa siirtynyt Batman pettävät hänet. Sen jälkeen kun hänet on hirtetty rikoksistaan, Asteroth kiroaa Craddockin sielun, jotta hän ei koskaan poistu maan tasolta, mikä saa hänet nousemaan haudastaan ​​Herrasmiesaaveena ja vannomaan kostoa Batmanille.
Herrasmiesaave esiintyi vuoden 2019 DC Super Hero Girls sarjan kaksiosaisessa jaksossa "#NightmareInGotham", jossa häntä ääninäytteli Fred Tatasciore. Jaksossa Herrasmiesaave liittoutui Jokerin palkkaamien kätyrien kanssa aikeenaan tuhota Gothamin, mutta Craddockin tyttärentyttärentytär Victoria onnistui vangitsemaan tämän kiellettyyn lippaaseen vanhan loitsun avulla.
Herrasmiesaave esiintyi animaatioelokuvassa Teen Titans Go! vs. Teen Titans, jossa häntä ääninäytteli "Weird Al" Yankovic.
Herrasmiesaave esiintyi animaatioelokuvassa The Lego Batman Movie, jossa hänellä ei ollut puheroolia.
Herrasmiesaave esiintyi Batman: Caped Crusader sarjassa, jossa häntä ääninäytteli Toby Stephens.
Videopeleissä

Herrasmiesaave esiintyi Batman: The Brave and the Bold – The Videogame -pelissä, jossa häntä ääninäytteli Greg Ellis.
Herrasmiesaave esiintyi ei-pelattavana hahmona DC Universe Online pelissä, jossa häntä ääninäytteli Jason Brenizer.
Herrasmiesaave esiintyi pelattavana hahmona Lego DC Super-Villains pelissä, jossa häntä ääninäytteli Robin Atkin Downes.
Herrasmiesliiga (elokuva)

| Herrasmiesliiga> The League of Extraordinary Gentlemen |
| --- | --- |

Ohjaaja:  Stephen Norrington
Käsikirjoittaja:   James Robinson  Alan Moore (sarjakuvat)  Kevin O’Neill (sarjakuvat) 
Tuottaja:   Trevor Albert  Rick Benattar  Sean Connery  Mark Gordon  Don Murphy  Michael Nelson 
Säveltäjä:  Trevor Jones
Kuvaaja:  Dan Laustsen
Leikkaaja:  Paul Rubell
Tuotantosuunnittelija:  Carol Spier
Pääosat:   Sean Connery  Naseeruddin Shah  Peta Wilson  Tony Curran 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix Disney+
Ensi-ilta:   Yhdysvallat 11. heinäkuuta 2003  Suomi 17. lokakuuta 2003 
Kesto:  110 min
Alkuperäiskieli:  englanti
Budjetti:  78 miljoonaa dollaria
Tuotto:  179 265 204 $
Aiheesta muualla
IMDb 
Elonet
AllMovie
Infobox OKNimi-testi OK: 
Herrasmiesliiga (engl. The League of Extraordinary Gentlemen) on vuonna 2003 valmistunut yhdysvaltalainen supersankarielokuva[lähde? ], joka perustuu Alan Mooren ja Kevin O’Neillin tekemiin sarjakuviin. Elokuva sai sarjakuvien faneilta nurjan vastaanoton, koska sen nähtiin yksinkertaistaneen sarjakuvaa liiaksi. Herrasmiesliigassa pääosaa näytellyt Sean Connery ilmoitti lopettavansa uransa elokuvan jälkeen.
Juoni

Elokuvan tapahtumat sijoittuvat vuoteen 1899. Seikkailija Allan Quatermain (Kuningas Salomon kaivokset) haetaan Afrikasta Lontooseen tärkeään kokoukseen, jossa hän saa kuulla Fantomiksi itseään kutsuvan mielipuolen uhkaavan aloittaa maailmansodan. Quatermain saa johdattevakseen eriskummallisen ryhmän, johon kuuluvat kapteeni Nemo, vampyyri Mina Harker , näkymätön mies Rodney Skinner, ”kuolematon” Dorian Gray sekä tohtori Jekyll / Mr. Hyde. Ryhmään liittyy myös Yhdysvaltain salaisen palvelun agentti Tom Sawyer. Tarinan edetessä ”Herrasmiesliigan” kokoon kutsunut ”M” eli James Moriarty osoittautuu Fantomiksi, jonka tavoitteena oli kaapata ryhmän erikoiskyvyt itselleen.
Ryhmän on sisäisistä ristiriidoista huolimatta suoritettava tehtävänsä – pelastaa maailma.
Roolit

| 0 | 1 | 2 |
| --- | --- | --- |
|  Sean Connery  | … |  Allan Quatermain   |
|  Shane West  | … |  Tom Sawyer   |
|  Naseeruddin Shah  | … |  Kapteeni Nemo   |
|  Peta Wilson  | … |  Mina Harker   |
|  Tony Curran  | … |  Rodney Skinner   |
|  Jason Flemyng  | … |  Tri. Henry Jekyll / Mr. Edward Hyde   |
|  Stuart Townsend  | … |  Dorian Gray   |
|  Richard Roxburgh  | … |  Professori James Moriarty   |
Aiheesta muualla

Elokuvan viralliset kotisivut (Arkistoitu – Internet Archive)
Jesse Hubbard

| Jesse Hubbard> Henkilötiedot |
| --- | --- |
Syntynyt: 18. syyskuuta 1975 (49v)
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  185 cm
Pelaajaura
Pääsarjaura:  1995–2008
Seurat:  NCAA: Princeton (1995–1998) NLL: Baltimore Thunder (1999) Pittsburgh CrosseFire (2000) Washington Power (2001) MLL: New Jersey Pride (2001–2007) Los Angeles Riptide (2008)
Jesse Hubbard (18. syyskuuta 1975) on entinen yhdysvaltalainen haavipalloilija. Hubbard pelasi ammattilaisena sekä National Lacrosse Leaguessa että Major League Lacrossessa.
Hubbard pelasi NCAA:ssa Princetonin yliopiston joukkueessa vuosina 1995–1998. NCAA-vuosinaan Hubbard valittiin Ivy Leaguen vuoden pelaajaksi, vuoden tulokkaaksi, neljä All-American tunnustusta Yhdysvaltain yliopistojen lacrossesäätiötä, neljä Ivy Leaguen mestaruutta sekä kolme kansallista mestaruutta. Hubbardin nimissä on Princeton sekä yhden kauden että uran maaliennätys.
NLL:ssä Hubbard nimettiin kauden tulokkaaksi kaudella 1999. Hubbard siirtyi MLL-liigaan vuonna 2001, pelaten aina vuoteen 2008 New Jersey Priden riveissä. Vuonna 2008 hänet kaupattiin Los Angeles Riptideen, josta hänet kaupattiin vuonna 2009 Washington Bayhawksiin. Hubbard kuitenkin kärsi loukkaantumisesta ennen kauden alkua, eikä pelannut lainkaan kaudella 2009. Tämän jälkeen hän myös lopetti uransa kokonaan.
Huma Abedin

| Huma Abedin |
| --- | --- |
 Huma Abedin vuonna 2016.
Henkilötiedot
Syntynyt: 28. heinäkuuta 1976 (ikä 48) Kalamazoo, Michigan, Yhdysvallat
Poliitikko
Puolue:  demokraatit
Uskonto:  Islam
Puoliso:  Anthony Weiner
Lapset:  1
Huma Mahmood Abedin (s. 28. heinäkuuta 1976) on yhdysvaltalainen poliittinen vaikuttaja ja Hillary Clintonin pitkäaikainen avustaja. Hän oli Clintonin presidentinvaalikampanjaorganisaation varapuheenjohtaja vuonna 2016. Koulutukseltaan Abedin on journalisti. Hänen vanhempansa ovat kotoisin Intiasta ja Pakistanista. Uskonnoltaan Abedin on muslimi, ja hän puhuu englannin lisäksi hindustania ja arabiaa.
Abedinin entinen aviomies on 2000-luvulla kongressiedustajana toiminut Anthony Weiner. He erosivat vuonna 2016.
Aiheesta muualla

Wikimedia Commonsissa on kuvia tai muita tiedostoja aiheesta .
Huma Abedin C-SPAN -televisiokanavalla